Paus Bryde

Paus Bryde utawi Kompléks paus Bryde, sané kaaptiang kawangun antuk tiga spésiés rorqual lan minab papat. "kompléks" maartos akéhnyané miwah klasifikasi kantun nénten tatas santukan kirangnyané informasi miwah seseleh sané pastika. Paus Bryde sané ketah  (Balaenoptera brydei, Olsen, 1913) inggih punika wangun sané pinih ageng sane wénten ring sajebag jagat ring toya maiklim sedéng lan tropis sané anget, tur Sittang utawi Paus Eden (Balaenoptera edeni, Anderson, 1879) inggih punika wangun alitan sané minab kawatesin ring Indo-Pasifik. Taler, wangun sane alitan, pasisi saking B. brydei kapanggihin ring Afrika Kelod, miwah minab wentuk tiosan ring Indo-Pasifik matiosan ring morfologi tengkorak, sané kasengguh sauntara pinaka paus Bryde Indo-Pasifik. Sané wau katlatarang paus Omura (B. omurai, Wada dkk. 2003), sadurungnyané kasengguh pinaka wentuk katé saking Bryde, sakéwanten mangkin sampun kauningin pinaka spésiés sané matiosan. Paus Rice (B. ricei), sane ngawinang umahnyané wantah ring Celukan Méksiko, naenin kaanggep dados populasi paus Bryde sané mabinayan, nanging ring warsa 2021 punika katlatarang dados spésiés sane mabinayan.